 Isbedel weyn baanu dhallinyarada ku samaynay mudadii aan halkan joogay anigu wasiirka ka ahaa Reshuffle baan sameeyey raggii waa weynaa ee aan wasaaradda ugu imi ee agaasime waaxeedyada ka ahaa oo dhan waxaan ku idhi waad soo shaqayseen qarankaad u hiiliseen odayaal baad tihiin aqoon baa idinku duugan, waxaad u baahan tihiin inad nasataan dhalinyaradana meelaha u banaysaan la taliyayaalna aad noqotaan idinkana idin xoori mayno, waxaan magacownay dhallinyaro maamulka madaxtooyada waxa noo haya wiil Master ah dhallinyaro ah oo aan soddonka gaadhin Naasirkaa aad amaanteenbaa ka mid ah oo Agaasimaha Waaxda Xidhiidhka dadweynaha iyo Siyaasada, Naasir kaa ag fadhiya ayaa ka mid ah oo agaasimaha waaxda saxaafadda ah, nimcaan oo aad u jeedaan inuu yahay gashaanle daa yar ayaa ka mid ah oo weliba ah madaxa hawlgelinta Ciidanka Ilaalada madaxtooyada ah. 